Okresná prokuratúra Zvolen 
Trhová 7, 960 19 Zvolen 1 	

Sp. zn. : 3 Pv 629/11/6611	Zvolen, 11.12.2013
EEČ : 2-51-199-2013

U Z N E S E N I E

Trestná vec:	obvinená XXXXX  
Prečin:	Ohrozenie pod vplyvom návykovej látky podľa § 289 odsek 2 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.12.2012, spisová značka 3 Pv 629/11/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 27.12.2012, spisová značka 3 Pv 629/11/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
20 mesiacov
Odôvodnenie:
	XXXXX prokuratúry XXXXX uznesením sp. zn. 3 Pv 629/11 zo dňa 27.2.2012 podľa § 206 ods. 1 Tr. poriadku podmienečne zastavil trestné stíhanie vedené vyšetrovateľom OR PZ OKP XXXXX proti XXXXX pre prečin ohrozenia pod vplyvom návykovej látky podľa § 289 ods. 2 Tr. zákona.

	Trestné stíhanie bolo vedené  na tom skutkovom základe,  že dňa 29.6.2011 s nástupom od 12.58 h vykonávala službu vlakvedúcej vlaku Os-7337, pričom v čase o 00.16 h dňa 30.6.2011 bola podrobená orientačnej dychovej skúške prístrojom Alcotest 7410 na pracovisku komanda vlakových čiat v žst. XXXXX, kde jej bolo v dychu namerané 1,50 mg/l alkoholu v dychu a v čase o 00.32 dňa 30.6.2011 jej bolo zistené 1,51 mg/l alkoholu v dychu.  
	
	Prokurátor podľa § 216 ods. 2 Tr. poriadku určil obvinenej XXXXX skúšobnú dobu v trvaní 20 mesiacov. Rozhodnutie nadobudlo právoplatnosť dňa 9.3.2012.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.
 
	Prokurátor vyžiadal po uplynutí skúšobnej doby správy na obvinenú  XXXXX z miesta bydliska obce XXXXX, od Okresného úradu XXXXX, Odboru všeobecnej vnútornej správy, z Obvodného oddelenia policajného zboru XXXXX s ktorých vyplynulo, že doposiaľ nebola priestupkovo riešená Obecnou polícou v XXXXX Okresným úradom vo XXXXX, ani OO PZ XXXXX Z odpisu z registra trestov bolo zistené, že nebola ani súdom trestaná. Taktiež nie je v súčasnej dobe vedené voči nej trestné stíhanie.  

	S poukazom na uvedené bolo potom rozhodnuté tak, ako je to uvedené vo výrokovej časti tohto uznesenia, nakoľko boli splnené podmienky vyslovenia osvedčenia v zmysle § 217 ods. 1 Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor